section_heading: Povijest
paragraph_text: Obiteljska stranka osnovana je 28. veljače 2009. godine. Za prvoga predsjednika stranke izabran je Mate Knezović, 2010. godine nasljeđuje ga Ivica Relković, a od 2011. godine predsjednik je ponovno Mate Knezović. Obiteljsku stranku osnovali su ljudi koji dosad nisu aktivnije djelovali u političkim strankama. Međutim riječ je o osobama koje su bile društveno angažirane u drugim područjima, posebno u udrugama i građanskim inicijativama, pa im politički prostor nije nepoznat. Obiteljska stranka nije se u prvoj godini rada pojavila na izborima, nego je svoje članstvo i suradnike motivirala na nesebično sudjelovanje u građanskoj inicijativi "More je kopno", odnosno prikupljanju potpisa za referendum o hrvatsko-slovenskom razgraničenju. Na Drugome saboru Obiteljske stranke, 13. ožujka 2010. godine, izabrano je vodstvo, kojemu je povjerena priprema stranke za sljedeće parlamentarne izbore.